趙湖

趙湖，字洞庭，號六橋，四川省宜賓縣人，嘉慶六年辛酉科拔貢，十八年癸酉科舉人，道光十七年任四川鄰水縣教諭「教諭……趙湖，宜賓人，嘉慶辛酉拔貢，癸酉舉人，道光十七年任」。光緒卅三年《鄰水縣續修誌》「趙湖，字六橋，鍾純長子，嘉慶癸酉舉人，晚任鄰水教諭，吏部截取知縣，不就，在任十四年，卒於官，生平志量奓濶，勇於任事，好善若嗜欲其居家也，邑義產數百畝，主進者多存虛籍，邑令徐屬勾稽出納，舊弊悉除，治西北兩山叢塟纍纍，爲牛馬踐躪，捐資掩築，日以百計，半月始訖工，又創勵節會，以資族之守志而貧者，其在都也，明經某卒，貧無以歛，悉出囊中金爲治棺服，己雖拮据，淡如也，其在官也，捐俸製文廟祭器，並置祭田，値覃恩詳申節婦一百十名，再駁再詳，卒如所請，其他義舉不可勝紀，卒年七十有六」。《敘州府志》人士五十四，勅授修職郎，例授文林郎，誥封奉政大夫，晉封朝議大夫，晉贈中憲大夫，刑部陝西司員外郎加三級，刑部直隸司主事加四級，誥贈中議大夫，道銜，工部都水司主事加一級，晉贈通議大夫，四品銜，雲南趙州知州加三級，晉贈通奉大夫，刑部陝西司員外郎加六級「祖湖，字洞庭，號六橋，行一，嘉慶辛酉科拔貢，癸酉科舉人，鄰水縣教諭，截取知縣，勅授修職郎，例授文林郎，誥封奉政大夫，晉封朝議大夫，晉贈中憲大夫，刑部陝西司員外郎加三級」，《清代科舉硃卷集成》趙亮熙履歷「曾祖湖，字洞庭，號六橋，行一，嘉慶辛酉科拔貢，癸酉科舉人，鄰水縣敎諭，截取知縣，敕授修職郎，例授文林郎，誥封奉政大夫，晉封朝議大夫，晉贈中憲大夫，刑部直隸司主事加四級，誥贈中議大夫，道銜，工部都水司主事加一級，晉贈通議大夫，四品銜雲南趙州知州加三級，晉贈通奉大夫刑部陝西司員外郎加六級」，《清代科舉硃卷集成》趙增榮履歷。
註釋

Category:清朝鄰水縣教諭
Category:嘉慶六年辛酉科拔貢
Category:嘉慶十八年癸酉科四川鄉試舉人
Category:宜賓人
Category:宜賓趙氏